
1 Názov školského vzdelávacieho programu

Názov školského vzdelávacieho programu obsahuje hlavnú myšlienku, ktorú sme si zvolili pre výchovno - vzdelávaciu činnosť pre ďalšie roky.
Dôraz sa kladie na rozvoj tvorivosti pred pamäťovým učením, v ktorej sa realizuje učenie hrou. Dôležité je pozitívne emocionálne prežívanie dieťaťa.

2 Poslanie školy a ciele výchovy a vzdelávania
Poslaním našej materskej školy je vytvárať deťom bezpečné, podnetné a prijímajúce prostredie, v ktorom sa každé dieťa rozvíja podľa svojich individuálnych možností a vlastným tempom, osvojuje si základy zdravého životného štýlu a kladný vzťah k prírode a do života vstupuje ako samostatná, zvedavá a sebavedomá osobnosť pripravená na úspešný vstup do základnej školy.
V nadväznosti na poslanie a zameranie materskej školy sme si stanovili tieto vlastné ciele:

· podporovať u dieťaťa kladný a zodpovedný vzťah k prírode prostredníctvom priameho pozorovania, skúmania a starostlivosti o najbližšie životné prostredie,
· upevňovať u dieťaťa návyky zdravého životného štýlu - radosť z pohybu, zdravú výživu, hygienu a ochranu vlastného zdravia,
· rozvíjať u dieťaťa zdravé sebavedomie, samostatnosť a sebaobslužné zručnosti,
· rozvíjať u dieťaťa poznávacie procesy, zvedavosť a schopnosť riešiť problémy vlastnou skúsenosťou a bádaním,
· podporovať u dieťaťa schopnosť spolupracovať, rešpektovať dohodnuté pravidlá a budovať priateľské vzťahy v kolektíve rovesníkov,
· posilňovať citový vzťah detí k rodine, blízkemu okoliu, oboznamovať ich s národnými piesňami, ľudovými zvykmi a tradíciami,
· potreba preklenutia jazykovej bariéry a osvojovanie si štátneho jazyka - dennodenne vytvárať príležitosti na osvojovanie si štátneho jazyka bez potláčania kultúrnej identity dieťaťa, v spolupráci s logopédom eliminovať v čo najväčšej možnej miere nedostatky v rečovom vývine dieťaťa z MRK,
· podmienka pravidelnej dochádzky detí do MŠ – vhodnou motiváciou    rodičov zabezpečiť pravidelnú dochádzku detí do materskej školy, pravidelnými návštevami  asistentov učiteľa v rodine dosiahnuť pozitívny vzťah k materskej škole.
Materská škola je  profilovaná environmentálne, so zameraním na poznávanie prírody a zdravý životný štýl.
Našim cieľom je :
· pozorovať, bádať a experimentovať s využitím detskej zvedavosti,
· poznávať prírodu, jej význam a hodnoty pre človeka,
· aby deti získali poznatky, vedomosti, skúsenosti súvisiace so zdravím,
· podnecovať ich k uvedomovaniu si hodnoty zdravia a významu starostlivosti o svoje zdravie.
Cieľ napĺňame prostredníctvom:
· vzdelávacích aktivít uvedených v ŠkVP,
· zapájaním sa do projektov „Školské ovocie“,
· tanečného krúžku pre predškolákov.
Ľudová kultúra sa pomaly vytráca z nášho života. Preto sme sa rozhodli venovať viac pozornosti ľudovým tradíciám, ľudovej piesni a naučiť deti chápať krásu a múdrosť ľudových rozprávok.
3 Stupeň vzdelania
Stupeň vzdelania, ktorý poskytuje naša materská škola, je totožný so stupňom vzdelania uvedeným v §16 ods. 2 školského zákona - predprimárne vzdelanie, ktoré  dieťa získa absolvovaním posledného roka vzdelávacieho programu odboru vzdelávania v materskej škole.
4 Dĺžka štúdia a formy výchovy a vzdelávania
Dĺžka dochádzky:
1. niekoľkoročná

Forma výchovy a vzdelávania:
1. celodenná
1. v prípade záujmu rodičov poskytneme aj poldennú formu výchovy a vzdelávania


5 Učebné osnovy
„Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.“

6 Východiská plánovania VVČ

Rozšírenie a posilnenie vzdelávacej podoblasti  Komunikačné konvencie
( vzdelávacia oblasť Jazyk a komunikácia)
Zdôvodnenie rozšírenia vzdelávacej podoblasti:
Vyučovacím jazykom našej materskej školy je štátny jazyk Slovenskej republiky. Do materskej školy chodia deti z MRK, ktoré ovládajú maďarský jazyk a  neovládajú komunikáciu v štátnom jazyku. Ovládanie štátneho jazyka je dôležité pre zvládnutie ďalšieho formálneho vzdelávania detí.  Pedagogickí asistenti sú nápomocní učiteľkám pri prekonávaní jazykovej bariéry a osvojovaní si štátneho jazyka hravou, nenásilnou formou integrovane v rámci obsahu výchovy a vzdelávania ako aj  v rámci všetkých časových úsekov počas dňa v materskej škole. Reč je spojená čo najviac s činnosťou dieťaťa - dieťa pomenúva veci v materinskom jazyku a následne v štátnom jazyku. Plnením tejto vzdelávacej oblasti nepotláčame kultúrnu identitu detí a rodiny.
Rozšírenie obsahových štandardov:
Učiteľky materskej školy budú vytvárať prostredníctvom spontánnych hier a riadených činností možnosti verbálneho kontaktu medzi deťmi a detí s dospelými. V prirodzených situáciách budú akceptovať používanie rómskeho alebo maďarského jazyka a tým budú podporovať kultúrnu identifikáciu rómskej komunity. Učiteľky  budú  dbať na dodržiavanie postupnosti osvojovania štátneho jazyka ( objekt - obraz - slovo/pojem).
Stratégie:
Využívanie literárnych textov a piesní v rómskom, maďarskom a štátnom jazyku, bilingválne pôsobenie rómskeho asistenta učiteľa, námetové hry , dramatické hry, školské akcie a aktivity, vizuálne pomôcky a názorné aktivity.
Aktivity podporujúce rozvoj komunikácie, pri ktorých sa využívajú hry podporujúce rozvoj slovnej zásoby.
Rozšírenie a posilnenie  vzdelávacej podoblasti Orientácia v čase 
( vzdelávacia oblasť Človek a spoločnosť)

Zdôvodnenie rozšírenia vzdelávacej podoblasti:
Naša MŠ sa často stretáva s nedostatočnou dochádzkou detí a to hlavne z dôvodu negatívneho vplyvu rodiny, ktorá neprejavuje o vzdelávanie svojich detí dostatočný záujem. Preto je potrebné podnecovať záujem o materskú školu u detí aj ich rodičov, stimulovať túto potrebu pozitívnym vzťahom materskej školy k deťom a ich rodičom. Podporovaním zapojenia rodičov do života materskej školy a spoločných príprav osláv, sviatkov, zvykov a tradícií motivujeme rodičov k pravidelnej dochádzke detí do materskej školy.
Rozšírenie obsahových štandardov:
Učiteľky materskej školy v spolupráci s pedagogickými asistentkami učiteľa budú vytvárať kvalitné a podnecujúce materiálne a emocionálne prostredie, posilňujúce pozitívny vzťah k materskej škole s ponukou rozvíjajúcich činností organizovaných s rodičmi z MRK.  Prostredníctvom efektívnej motivácie, uznávaním individuality každého budú aktivizovať deti ku každodennej pravidelnej dochádzke do materskej školy.
Stratégie:
Pozývanie rodičov na deň otvorených dverí alebo na návštevy v materskej škole,
vysvetľovanie pravidiel spolužitia detí v materskej škole, rozhovory  o prospešnosti vzdelávacích činností v rozvoji osobnosti dieťaťa aj poukazovaním na pokroky dieťaťa, zapájanie rodičov do slávností, športových a kultúrnych akcií, organizovanie výletov, návštevy v rodinách spolu s pedagogickými asistentkami učiteľa.
· Plánovanie výchovno - vzdelávacej činnosti vychádza z vlastných cieľov, poslania a zamerania MŠ a analýzy výročnej správy za predchádzajúci školský rok, projektov prebiehajúcich v MŠ a z rozhodnutia pedagogickej rady.
· Na úrovni materskej školy vychádza plánovanie zo ŠVP.
· Pri plánovaní učiteľky rešpektujú vývinovú úroveň detí, prirodzenú variabilitu a sociokultúrne prostredie z ktorého deti pochádzajú, ako aj pedagogické zásady (primeranosť, postupnosť a pod.)
Výchovno - vzdelávací plán pre príslušný týždeň vypracúva učiteľka rannej zmeny aj pre kolegyňu poobednej zmeny  (po ich vzájomnej konzultácii). Obsah a forma plánu VVČ je plne v kompetencii každej učiteľky. 
· Pri plánovaní dopoludňajších vzdelávacích aktivít zohľadňujeme rozvrhnutie vzdelávacích oblastí (ďalej len VO) na časový úsek jeden mesiac v zmysle odporúčania uvedeného v ŠVP. Pre týždenné plánovanie frekvenciu zaradenia VO sme nestanovili, toto je výlučne v kompetencii každej učiteľky.
· Súčasťou plánovania sú témy, ktoré si zvolila materská škola. Tvoria tematicky ucelenú štruktúru obsahu vzdelávania, ktorá zohľadňuje zmysluplné aktivity s deťmi v rámci určitého časového obdobia ( 1- 3 mesiace), ako aj tradície a podmienky materskej školy. Jednotlivé témy môžu učiteľky podľa potreby zlúčiť, prípadne zmeniť ich poradie z dôvodu materiálno - technického vybavenia.
· Plánovanie prebieha systematickým spôsobom od menej náročných požiadaviek na dieťa k náročnejším. V tomto prípade je možné v procese plánovania využiť adaptácie výkonových štandardov vytvorené pre jednotlivé vzdelávacie oblasti, ktorých členenie je odvodené od stanoveného štandardu a viažu sa na možné úrovne rozvoja detí. Je na vzájomnej dohode učiteliek v triede, ako budú s jednotlivými úrovňami pracovať.
· Výkonové štandardy je možné deliť, a to v prípade, ak sú širšie koncipované a na realizovanie v jednej cielenej VA príliš obsažné. Výkonové štandardy je možné aj spájať.
· Pri plánovaní učiteľka vychádza z dôkladného poznania vzdelávacích štandardov a výkonových úrovní detí, za výber a uplatňovanie vhodných metód, stratégií foriem a prostriedkov vzdelávania je zodpovedná každá učiteľka samostatne.
· Plánovanie učiteľky zaznamenávajú na tlačivo „Plány výchovno - vzdelávacej činnosti“, ktorého povinné súčasti sú každoročne odsúhlasené pedagogickou radou. 
· Ďalšie náležitosti si učiteľky dopĺňajú podľa svojich potrieb.
· Plány sú individuálnou pomôckou každej učiteľky, nespadajú do obsahu kontrolnej činnosti. Sú k nahliadnutiu riaditeľke, nepodliehajú žiadnemu hodnoteniu.  
· Pri plánovaní zohľadňujú materiálno -  technické a priestorové podmienky, z personálneho zabezpečenia výchovy a vzdelávania ( aj s možnosťami spolupracovať s inými subjektmi ), z reálnych možností, ktoré materská škola má vo svojej lokalite.

7 Vyučovací jazyk
Vyučovacím jazykom materskej školy je štátny jazyk - slovenský jazyk (§12 školského zákona).
Vyučovací jazyk je v zhode s rozhodnutím ministerstva školstva o zaradení školy do siete škôl a školských zariadení Slovenskej republiky a so zriaďovacou listinou.

8 Systém podpory detí v súlade s princípmi inkluzívneho vzdelávania
Východiskový princíp
Naša  materská škola vytvára podmienky na vzdelávanie všetkých detí s rešpektovaním ich individuálnych potrieb, možností a osobitostí. Inkluzívne vzdelávanie chápeme ako súčasť každodennej pedagogickej praxe, ktorej cieľom je umožniť každému dieťaťu aktívne sa zapájať do výchovno-vzdelávacieho procesu, rozvíjať svoj potenciál a zažívať prijatie, bezpečie a úspech.

Pedagogická podpora detí v triede

Učiteľky uplatňujú diferencované činnosti ( odstupňovanie náročnosti a rozsahu úloh), názorné a multisenzorické pomôcky, jasnú a predvídateľnú štruktúru dňa , prácu v menších skupinách, dostatok času a pozitívnu spätnú väzbu zameranú na pokrok dieťaťa. V praxi to znamená napríklad:
· využívanie obrázkového denného režimu,
· odstupňovanie náročnosti úloh,
· individuálne vysvetlenie zadania,
· práca v malých skupinách,
· poskytovanie primeraného času na splnenie úlohy,
· využívanie názorných pomôcok a manipulácie s predmetmi,
· vytváranie príležitosti na zažívanie úspechu.
Individuálna podpora konkrétnych detí

Na základe priebežného pozorovania, pedagogickej diagnostiky a vyjadrenia zariadenia poradenstva a prevencie sa dieťaťu poskytujú primerané podporné opatrenia, prípadne sa postupuje podľa individuálneho vzdelávacieho programu. Činnosti, pomôcky a ciele sa prispôsobujú aktuálnym potrebám dieťaťa.

Podporný tím a odborní zamestnanci

V materskej škole pôsobí  sociálny pedagóg, pedagogickí asistenti učiteľa. Pravidelne nás navštevuje školský psychológ zo ZŠ.  Sociálny pedagóg realizuje vstupné a výstupné depistáže a stimuláciu 5 - ročných detí. Tím sa pravidelne stretáva a koordinuje podporu.

Prijímajúca klíma a prevencia diskriminácie a segregácie

Materská škola cielene buduje rešpektujúce vzťahy a klímu prijímajúcu všetky deti - spoločné pravidlá spolužitia, aktivity podporujúce akceptáciu odlišnosti a vzájomnú pomoc. Dôsledne predchádza akýmkoľvek formám diskriminácie a obzvlášť segregácii - deti sa neoddeľujú do osobitných skupín na základe pôvodu, zdravotného stavu, sociálneho zázemia ani iných znakov.

9 Stratégia digitálnej transformácie vzdelávania

Materská škola integruje digitálne technológie do výchovno-vzdelávacieho procesu s jasným cieľom - obohatiť hlavné zameranie našej školy. Nástroje chápeme ako prostriedok na rozšírenie možností objavovania a učenia sa, pričom striktne dodržiavame zásadu, že nesmú nahradiť priamu skúsenosť, pohyb a hru detí.
Naša pedagogická práca podporuje predovšetkým aktívne objavovanie prírody. Digitálne nástroje cielene využívame na dokumentovanie pozorovaní vonku, napríklad pri zaznamenávaní zmien počas ročných období alebo pri tvorbe jednoduchých detských enviro - projektov.
Základom našej stratégie je vytváranie bezpečného prostredia a prístup rešpektujúci osobitosti každého dieťaťa. Rovnako dôležitý je pre nás kontinuálny rozvoj učiteliek, ktoré technológie kriticky posudzujú a zodpovedne začleňujú do aktivít.



Vymedzenie a cieľ

Digitálna transformácia v našej materskej škole je systematický a pedagogicky ukotvený proces zmysluplného začleňovania digitálnych technológií do výchovno-vzdelávacej činnosti v súlade s vývinovými osobitosťami detí. Cieľom je na veku primeranej úrovni podporovať u detí porozumenie základným javom digitálnej doby, rozvíjať pozitívne a zodpovedné postoje k digitálnym technológiám a budovať základy digitálneho a informatického myslenia prostredníctvom hry, objavovania, tvorivých činností a riešenie problémov - s využitím veku primeraných digitálnych aj nedigitálnych pomôcok.

Celoškolský prístup a rovnováha

Základom je celoškolský, systematický prístup, ktorý zahŕňa zmenu pedagogických prístupov, podporu aktívneho učenia sa detí a dôraz na rovnováhu medzi digitálnymi a nedigitálnymi skúsenosťami. Digitálne technológie sa využívajú ako podporný nástroj učenia, nie ako náhrada priamej skúsenosti, pohybu, sociálnej interakcie a hry.

Konkrétne pomôcky a činnosti

Materská škola využíva veku primerané pomôcky - interaktívnu tabuľu/projektor, programovateľnú hračku Bee-Bot, fotoaparát - a zároveň nedigitálne činnosti rozvíjajúce informatické myslenie ( postupnosti, triedenie podľa pravidiel ).

Príklady aktivít

V súlade s environmentálnym zameraním materskej školy realizujeme napríklad:
· krokovanie s včielkou Bee-Bot,
· hľadanie cesty podľa šípok na koberci,
· triedenie predmetov podľa zvoleného pravidla, 
· fotografovanie zmien v prírode počas roka.



Rozvoj kompetencií zamestnancov

Neoddeliteľnou súčasťou je rozvoj digitálnych kompetencií pedagogických aj odborných zamestnancov - schopnosť kriticky vyberať a reflektovať vhodné digitálne nástroje, vytvárať bezpečné a podnetné prostredie a modelovať zodpovedné používanie technológií.

Personalizovaný a inkluzívny prístup a ochrana zdravia

Pri využívaní digitálnych pomôcok sa uplatňuje personalizovaný a inkluzívny prístup, ktorý rešpektuje individuálne potreby, tempo učenia a východiskovú úroveň každého dieťaťa. Materská škola pritom dôsledne dbá na:
· primeraný čas pri obrazovke,
· ochranu zraku,
· bezpečné používanie zariadení a 
· ochranu psychického zdravia detí.















OBSAHOVÉ CELKY
 Kam patrím     
1. Ja a moja rodina
1. Najkrajšie miesto - moja dedina
1. Moja MŠ - kto sa o mňa stará?
1. Predmety dennej potreby
 
Jeseň pani bohatá
· Jeseň sa oblieka
· Ovocie
· Zelenina
· Farby jesene

Žijeme zdravo
1. Ľudské telo
1. Zmyslami vnímam svet
1. Jedzme zdravo
1. Keď telo ochorie

Čaro Vianoc
1. Mikuláš
1. Vianočné dielne
1. Vianoce

V krajine snehu a ľadu
· Zima
· Zvieratá v zime
1. Vtáky v zime - starostlivosť o nich                                                        
1. Z čoho sú predmety ?

Šašovia, klauni, maškary
· Tvary
· Dopravné prostriedky
· Fašiangy
 
Kniha náš kamarát
1. Na polici v knižnici
· Z rozprávky do rozprávky
· Jar - ročné obdobie
· Prvé jarné kvety
Príroda sa zobudila
1. Veľká noc
1. Chráň ma!- Zem
1. Vitajte, vtáčiky!
1. Domáce zvieratá

Hola, hola slnko volá
1. Lúčne kvety
· Zaspievam Ti k sviatku – Deň matiek
· Hmyz

Školský zvonček
1. Deň detí
1. Zlatý lúč - leto
1. Exotické zvieratá
1. Dovidenia, škôlka milá













image1.jpeg




